Tasekla n ugdud aqbayli tebḍa ɣef sin yeḥricen; tamedyazt d tesrit, tanegarut-agi tccud ɣer kra n tewsatin yemxalafen am tmucuha d tqesiḍin i d-yettawi umdan deg tudert-is n yal ass, deg tugget ttawin-d ṣṣenf-agi n tewsit i warrac i mecṭaḥ akken ad lemden ddunit rrnu ad ddun deg ubrid yelhan. Ma nmuqel seg tama n tmedyazt ad tt-naf tesɛa azal meqqren deg tmetti taqbaylit imi tllul-d ɣer ugdud amaziɣ seg talliyin tiqburin, yessexdam-itt umdan d allal n taywalt akken ad yessenfali ayen i yesɛedda deg tudert-is n yal ass, ama d lferḥ ama d lqerḥ deg tugett tamedyazt tufrar-d s yisental-is yemxallafen i d-yettawin ɣef lḥif n tuddert d yizerfan n umdan ladɣa wid n tmeṭṭut, imi tettwaḥqar seg zik ɣef waya ad naff tameṭṭut taqbaylit tesefruy aṭas ɣef ddunit-is d yiɣeblan-is d yizerfan-is i yemmeččen.